MLS® # 3473173
Zip Code 07825-9302
Heating Coal, Oil Tank Above Ground - Inside, Wood
Please send me more information regarding 52-a Cobblewood Rd, Blairstown Twp., NJ, 07825-9302 Slim, slimmer, slimste - top apps vir die wynbedryf - Vinpro
Slim, slimmer, slimste – top apps vir die wynbedryf
by Anton Pretorius | Oct 1, 2018 | News
Apps vir slimselfone en tablette is stadig maar seker besig om die landbou-omgewing en wynbedryf aan die brand te steek.
Die strawwe mededinging wat ekonomiese globalisering meebring, vereis ’n algehele omwenteling in die wynbedryf. In die proses om die bedryf meer markgerig te maak word daar toenemend op apps staatgemaak sodat dit met ’n kwantumsprong die formidabele markuitdagings van die 21ste eeu die hoof kan bied.
Apps is nie meer net vir die jonger geslag nie. Sektor-spesifieke apps maak voorsiening vir beter besigheidsdoeltreffendheid, veral in die landbousektor. Tegnologie verander teen die spoed van lig, maar die wynbedryf bly dikwels agterweë.
Apps maak dit nou makliker vir wynprodusente om meer doeltreffend te boer, en insig te kry oor tendense en hoe om hul wyne te bevorder. Dit help wynhandelsmerke om nuwe kliënte te bereik en verhoudings te bou. Kortom, die wynbedryf kan nie bekostig om sonder hierdie hulpmiddels te funksioneer nie. WynLand kyk na van die belangrikste apps vir die wynbedryf.
VIR DIE PRODUSENT
TractorPal is ’n gerieflike voorraad- en instandhoudingsopsporingsprogram vir al jou landboutoerusting. In die ou dae, het produsente ’n notaboek in die winkel of in hul hempsak gehou met ’n lys van hul trekkers en notas oor wanneer hulle die olie laas vervang het. “Ek weet my oupa het dit gedoen,” sê Keith King, een van TractorPal se skeppers. Die app vervang die notaboek. En dit is nie net beperk tot trekkers nie, maar kan gebruik word vir enige masjinerie wat jy op jou plaas het. Wat die app so nuttig maak, is sy vermoë om inligting te genereer wat jou inlig wanneer dit tyd is om ’n filter te vervang of jou toerusting te diens.
Die Suid-Afrikaanse aanvangsbesigheid, Aerobotics, het in 2017 ’n app bekendgestel wat produsente ’n algemene oorsig van hul boorde gee. Die app gebruik kunsmatige intelligensie en algoritmes om satelliet- en hommeltuigbeelde na nuttige inligting om te skakel sodat produsente probleemgebiede in hul boord kan identifiseer.“
Aeroview Scout kan beskou word as die Google Maps vir ’n produsent se boorde,” sê James Paterson, die maatskappy se medestigter. “Die app neem produsente na die plek wat hulle vir inspeksie geïdentifiseer het. Daar kan hulle notas en stembriewe oor spesifieke bome opneem asook die siekte of plaag identifiseer en foto’s aflaai. Aeroview Scout werk ook sonder ’n internetkonneksie en sinkroniseer die inligting wat ingesamel is met die Aero-view-poort om te verseker dat produsente hul boorde en plaas doeltreffend kan bestuur.”
eVineyard word beskou as een van die veelsydigste wingerdbestuur-apps op die mark en word in verskeie lande gebruik. Dit gee produsente insig oor boerderykostes en werkverrigting, en verskaf inligting oor presisiebesproei-ing vir die kweek van topgehaltedruiwe. eVineyard help om die uitbreek van skimmel en plae te voorkom en moni-tor jou trekker en masjinerie met ’n GPS-funksie. Steun vir besproeiingsensors, weerstasies, besproeiingsbeheer en oesbestuursoplossings is ingesluit.
Die Suid-Afrikaanse wynbedryf kan nou alle inligting oor opleiding en ontwikkeling vasvang en opspoor op een gerieflike plek danksy die bekendstelling van LMS (Leerderbestuurstelsel). “Wynprodusente en kelders het jare lank hul werknemers opgelei, maar kon nie die impak meet van groei en die waarde wat hulle tot die bedryf toevoeg nie,” sê Kachné Ross, leer- en ontwikkelingsbestuurder van Winetech, die sake-eenheid wat LMS bestuur. “Gevolglik was hulle ook nie in staat om hul opbrengs op belegging te maksimaliseer nie.”
Die databasis stel opleidingsdiensverskaffers in staat om hul dienste te adverteer en leerders se inligting en bewys van kwalifikasie op te laai. Wynprodusente en kelders kan LMS gebruik om opleidingsdiensverskaffers te soek en geleenthede vir leer en ontwikkeling in hul besighede te identifiseer, van plaaswerker- tot bestuursvlak. Die stelsel stel ook wynorganisasies in staat om tendense en strategiese planne vir opleiding en ontwikkeling in streke te identifiseer.
VitiCanopy laat gebruikers toe om foto’s van hul wingerdkap te neem wat dan deur die app ontleed word deur gebruik te maak van ’n takkapitaalparameter gebaseer op sleutelalgoritmes wat aanvanklik vir die bosboubedryf ontwikkel is. Die app kan ’n blikfoto ontleed om besonderhede soos die blaaroppervlakte indeks en blouporositeit te bepaal. Dit kyk na die struktuur en krag van die wingerdstok en laat gebruikers toe om te bepaal of die wingerdstok in balans is.
VIR DIE WYNMAKER
Winemaker is ’n unieke toepassing wat wynmakers en wynentoesiaste voorsien van die bruikbaarste wynmaakrekenaars en inligting oor wynmaak. Dit is ontwikkel deur dieselfde iPhone-span wat VinoEnology geskep het en help jou om die kuns agter die maak van verskillende wyne te verstaan. iWinemaker het verskillende subkategorieë wat gebruikers toelaat om tussen verskillende wynbestanddele te kies en te sien watter effek dit op die wyn het. Dit gee wynmakers berekeningsmetodes om verskillende bestanddele wat in wyne gebruik word te meet. Dit sluit in berekeningsmetodes vir fermentasie, versuring, toevoeging van SO2, kapitalisering, waterverdunning, afwerking, eik en fortifikasie asook gewigte en volumes.
Hierdie slimfoon-app is beskikbaar in Engels, Spaans, Frans en Italiaans, en is ontwikkel deur Oenobrands in vennootskap met die Franse konsultante, Olivier Zebic. Dit app bied nuttige berekenings vir wynmakers se basiese behoeftes soos omskakelingsgrade en die berekening van dosisse gebaseer op konsentrasie en hul verpakking.
Hierdie app word deur Véralia aangebied en laat jou toe om die verpakking van ’n wynbottel aan te pas. Met ver-sterkte realiteitstegnologie, genereer die app ’n 3D-beeld van die bottel in enige omgewing waar ’n iPad of ander slimfoon geplaas word. Dis ’n eenvoudige hulpmiddel om een of meer bottelontwerpe op jou tablet of slimfoon te skep, te deel en te toets.
VIR DIE WYNBEMARKER EN -VERBRUIKER
Hierdie app help jou om Suid-Afrikaanse WWF Conservation Champion-wynplase te verken. As bewaringskampioene word hierdie wynplase erken as omgewingsleiers in die wynbedryf vir hul verbintenis tot bewaring, verantwoordelike produksiepraktyke en geïntegreerde omgewingsbeheerstelsels. Die plase is ook op die voorpunt van innovasies in waterbesparing, energiedoeltreffendheid en klimaataanpassing. Wynliefhebbers, plaaslike inwoners en toeriste word aangemoedig om hierdie gids te gebruik om die natuur op sy beste te ontdek – van stap- en fietsroetes tot restaurante in die natuurskoon en ander spesiale plekke om te ontspan.
Cape Wine Farms is ’n omvattende gids tot die beste wynplase in die Kaap. Die app poog om inligting oor alle wynplase in die Kaap te verskaf, insluitend besonderhede oor hul wyne en geleenthede wat hulle aanbied. CapeWine Farms se skeppers, is self ywerige wynliefhebbers en geniet die wynplaaservaring, en glo die app gee verbruikers verskeie redes om wynplase te besoek en hulle bloot te stel aan wynplase wat hulle nie andersins sou besoek het nie.